Poésies de Marie de France (Roquefort)/Fable XVI
# Poésies de Marie de France (Roquefort)/Fable XVI

### FABLE XVI.

D’un Hum riche truvuns escrit Qu’il nurrisseit un Chien petit ; Suventes feis od li jua E uns siens Asnes l’esgarda. En sun curaige entendeit bien Ke tuit li autre aiment le Kien Pur le Segnur ki tant l’ameit, E avoec lui s’esbanoieit.

Souz son mantel le fist mucier Sel’ fist les autres abaier ;10 Dunc s’est li Asnes purpenseiz Ke melx dou Chien vaut-il asseiz E de biauté è de grandor ; Melx saureit-il à son Sengnor Joer ke li Chienés petiz, E melx sereit oïs ses criz ; Miex le saureit des piez férir E miauz saureit sus li sailir. Pur fol se tient k’à lui ne vet E k’à sa voiz ne crie è bret20 Cum feit li Chiens seur son Seignur. Ensi avint ke par un jur S’aleit li Sires déduisant, E au petit Chiennet juant ; Nel’ pot li Asnes plus sufrir, Vers Sun Seingnur prist à venir, Seur lui commance à rechaner Ke tut le fet espoenter, Des piez le fiert, suz lui sailli

Si k’à la terre l’abati,30 Par un petit ne l’eu grevei Se li Sires n’éust criei, Harou, harou, hé aidiez moi ! Si humme i saillent à desroi. Chascun tient u mace u bastun, L’Asne fièrent tuit envirun A grant martire è à dolur, Polrent rescorre lor seignur. Deci que l’Asnes unt tant batu Que il l’unt laissié tuit estendu40 A grant peine vint en s’estable.

Saveir devuns par ceste fable La ménière de meinte gent, Mult le puet-on veoir suvent K’il tant se voelent enhaucier

Et en tel liu appareillier Ke n’afiert pas à lur curage, En-seur-que-tut à lur parage K’à mains en est si avenu Cum à l’Asne qui fu batu.50

* ↑ La Fontaine, l’Ane et le petit Chien, liv. IV, f. 5. AEsop, f. 216. Phaedr. append. Burm., fab. X. Romul. Nil., lib., f. 15. Asinus Domino blandiens. Anon. Nil., fab. 17. Vincent. Bellovac.
* ↑ Dans sa pensée il voyoit bien que tout le monde caressoit le petit chien par l’amitié que lui portoit le maître de la maison.
* ↑ S’amusoit, se réjouissoit.
* ↑ Cacher, couvrir, amicire, et le fit aboyer aux autres.
* ↑ Frapper, ferire !
* ↑ Sauter, monter, salire.
* ↑ S’amusant, se promenant.
* ↑ Braire.
* ↑ Peu s’en fallut qu’il ne le blessât.
* ↑ Au secours, au secours.
* ↑ Confusément, en désordre, à la hâte.
* ↑ Frappent, battent, du verbe ferir.
* ↑ Élever.
* ↑ Qui ne convient pas.
* ↑ Et sur-tout à leur éducation, leur manière de vivre.
* ↑ Plusieurs.
* ↑ Pur lur, segnur qu’il nurrisseit, Et qui o lui se deduiseit.
* ↑ Tint le Chienet, s’ala juant.
* ↑ Pur poi que il ne la tuei.
* ↑ Ausi ont li asnes tant batu.
* ↑ Moult bien poeiz veoir sovent.
